മേല്പ്പത്തൂര് ഓഡിറ്റോറിയം ബുക്കിംഗ് നവംബര് ഒന്നിന് തുടങ്ങും ഗുരുവായൂര്: മേല്പ്പത്തൂര് ഓഡിറ്റോറിയം ബുക്കിംഗ് നവംബര് ഒന്നിന് തുടങ്ങും. ബൂക്ക് ചെയ്യാന് വരുന്നവര് കൊവിഡ് മാനദണ്ഡങ്ങള് നിര്ബന്ധമായും പാലിക്കേണ്ടതാണെന്ന് ദേവസ്വം അറിയിച്ചു. 10 വയസ്സില് താഴെയുള്ള കുട്ടികള്ക്ക് നിയന്ത്രണം തുടരും. ഓഡിറ്റോറിയം ബുക്ക് ചെയ്യാന് വരുമ്ബോള് ഡാന്സ് സ്കൂളിന്റെ ലെറ്റര് പാഡില് ഗുരുനാഥന്റെ സമ്മതപത്രവും തിരിച്ചറിയല് കാര്ഡും വെക്കണം. പങ്കെടുക്കുന്ന എല്ലാ കുട്ടികളുടെയും തിരിച്ചറിയല് കാര്ഡിന്റെ പകര്പ്പും കരുതണം. ഒരു സമയത്ത് ഒരു സ്കൂളിന്റെ ലെറ്റര് പാഡില് ഒരു അപേക്ഷ മാത്രമേ പരിഗണിക്കുകയുള്ളൂ. ഒന്നര മണിക്കൂര് സമയത്തേക്ക് 3000 രൂപയും 18 ശതമാനം ജി.എസ്.ടിയും അടക്കണ്ടേതാണ്. മേല്പ്പത്തൂര് ഓഡിറ്റോറിയം നേരത്തെ ബുക്ക് ചെയ്യുകയും കൊവിഡ് നിയന്ത്രണം കാരണം പ്രോഗ്രാം നടത്താന് സാധിക്കാതെ വരികയും ചെയ്തവര്ക്ക് അടച്ച സംഖ്യ ജി.എസ്.ടി കിഴിച്ച് മടക്കി നല്കും. അടുത്ത ബുക്കിംഗിലേക്ക് ഈ സംഖ്യ ഉള്പ്പെടുത്തുന്നതല്ല. ദേവസ്വം ഓഫീസിലെ പബ്ലിക്കേഷന് വിഭാഗത്തിലാണ് ബുക്കിംഗിനായി ബന്ധപ്പെടേണ്ടത്. ഫോണ്: 04872556335.